stanford-oval/wikipedia huggingface dataset:
Södra Sjundeå Ungdomsförening

| Södra Sjundeå Ungdomsförening |
| --- | --- |
Perustettu:  5. helmikuuta 1915
Tyyppi:  nuorisoseura
Kotipaikka:  Siuntio, Uusimaa
Toiminta-alue:  Etelä-Siuntio
Viralliset kielet:  ruotsi
Puheenjohtaja:  Jenny Paajes (3/2021)
Varapuheenjohtaja:  Anette Flygar (3/2021)
Kattojärjestö:  Nylands Svenska Ungdomsförbund
Aiheesta muualla
Sivusto
Infobox OKNimi-testi OK: 
Södra Sjundeå Ungdomsförening on siuntiolainen, ruotsinkielinen nuorisoseura, joka on perustettu 5. helmikuuta 1915 ja rekisteröity vuonna 1920. Seura toimii Etelä-Siuntiossa. Seuran pääasiallinen tavoite on ylläpitää vuosina 1932-1933 rakennettua nuorisoseurantalo Borgvikiä Siuntiossa. Seura on Nylands Svenska Ungdomsförbund:n jäsen.
Seurantalo Borgvik

Seurantalo Borgvik valmistui vuonna 1933 Vikträsket järven rannalle. Seurantalossa on juhlasali, jonne mahtuu noin sata henkeä. Nuorisoseura vuokraa tilaa erilaisiin tapahtumiin. Vuokraustoiminnan lisäksi seura itsekin järjestää talossa tapahtumia, kuten loppiaisjuhlia, teatteriesityksiä ja sunnuntaibingoja.
Porkkalan vuokra-aikana Borgvik toimi elokuvateatterina.
Särkilampi (Kouvola, Hiilloksensalmi)

| Särkilampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°13′45″N, 26°47′26″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Repoveden–Tihvetjärven valuma-alue (14.98)
Laskuoja:  metsäoja 
Järvinumero:  14.981.1.008
Mittaustietoja
Pinnankorkeus:  96,5 m  
Pituus:  350 m  
Leveys:  70 m  
Rantaviiva:  0,748 km  
Pinta-ala:  1,529 ha  
Saaria:  ei saaria 
 fiSärkilampi 
Särkilampi  on Kymenlaaksossa Kouvolassa  Hiilloksensalmen lähellä sijaitseva lampi.
Maantietoa

Lampi on 350 metriä pitkä, 70 metriä leveä, ja sen pinta-ala on 1,5 hehtaaria. Lammella ei ole kartan mukaan saaria.  Sen rantaviivan pituus on 750 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Repoveden–Tihvetjärven valuma-alueella (14.98), jonka Repoveden–Luujärven alueeseen (14.981) se kuuluu. Lammen vedenpinnan korkeus on 96,5 metriä mpy.
Suomihitit 2012 Vol 21

| Suomihitit 2012 Vol 21 Smurffit |
| --- | --- | --- |

Studioalbumin tiedot
 Julkaistu: 26. lokakuuta 2012
 Tyylilaji: pop
 Kesto: 45.04
 Levy-yhtiö: EMI
Listasijoitukset
  11.
Smurffien muut julkaisut
| Lätkäboogie Vol 20 2012 | Suomihitit 2012 Vol 21 2012 | Kreisibailut Vol 22 2013 |
Suomihitit 2012 Vol 21 on Smurffien 21. albumi. Se julkaistiin 26. lokakuuta 2012.
Kappaleet

Cupcake leivos – 3.04  (Frontside Ollie)
Smurffiinan loma – 3.48  (Kohtalon oma)
Smurffin pokka pettää – 3.14  (Jos mun pokka pettää)
Smurffaan huopaa – 4.10  (Soutaa huopaa)
Sukka irti – 3.29  (Sokka irti)
Smurffit biitsillä – 3.20  (Kran turismo)
Smurffii mä morjenstan – 3.19  (Puumaa mä metsästän)
Sä vetelet duoo ja soloo – 3.32  (Enemmän duoo ku sooloo)
Kysy vaan, miten smurffataan – 3.16  (You Got to Be, What You Want to Be)
Smurffimaassa – 3.26  (Here in Smurfworld)
Futishullu – 3.30  (Soccer Loco)
Pelisilmää – 3.24  (The Beautiful Game)
Tietenkin me voitetaan – 3.24  (We're Gonna Win the Cup)(While the Smurfs Are Asleep)
Aiheesta muualla

Suomihitit 2012 Vol 21 itunes.com -sivustolla
Susanna Rahkonen

| Susanna Rahkonen> Henkilötiedot |
| --- | --- |
Syntynyt: 18. toukokuuta 1968 (ikä 56) Helsinki, Suomi
Poliitikko
Puolue:  Vihreä liitto
Entiset puolueet:  SDP
Asema:  kansanedustaja (1999–2007)  kaupunginvaltuutettu (1989–2008, 2013–2017)
Vaalipiiri:  Uudenmaan vaalipiiri
Kotipaikka:  Espoo
Susanna Irene Rahkonen (s. 18. toukokuuta 1968 Helsinki) on suomalainen poliitikko. Hän oli SDP:n kansanedustaja kaksi kautta Uudenmaan vaalipiiristä 1999–2007. Kesäkuussa 2012 Rahkonen kertoi siirtyneensä vihreisiin.
Elämä ja ura

Rahkonen kirjoitti ylioppilaaksi vuonna 1986. Hän valmistui oikeustieteen kandidaatiksi Helsingin yliopistosta vuonna 1991 ja sai varatuomarin arvon vuonna 1995.
Rahkonen työskenteli tarkastuslautakunnan esittelijänä 1991–1994 ja Lohjan käräjäoikeuden notaarina 1994–1995. Ennen valintaansa eduskuntaan hän toimi sosiaali- ja terveysministeriön ylitarkastajana.
Kansanedustajakausiensa jälkeen Rahkonen työskenteli Net Effectin johtavana konsulttina 2008–2009. Vuodesta 2009 hän on ollut oman Vapaa Sektori -konsulttiyrityksensä toimitusjohtaja.
Elämä ja ura > Politiikka

Rahkonen valittiin eduskuntaan ensimmäisen keran vuoden 1999 vaaleissa ja uudelleen vuoden 2003 vaaleissa. Hän oli lakivaliokunnan varapuheenjohtaja 2003–2007. Rahkonen oli ehdolla myös vuonna 2007. Vuoden 2015 vaaleissa hän oli vihreiden ehdokas. Vuodesta 2013 hän on ollut Espoon tarkastuslautakunnan varapuheenjohtaja.
Rahkonen on ollut Espoon kaupunginvaltuuston jäsen vuosina 1989–2008 ja uudelleen vuodesta 2013. Hän ei ollut ehdolla vuoden 2008 kunnallisvaaleissa. Vuoden 2012 kunnallisvaaleissa hänet valittiin Espoon valtuustoon vihreiden listalta. Rahkonen oli kaupunginhallituksen jäsen 1997–1999 ja varapuheenjohtaja 2005–2006. Hän sai Espoo-mitalin vuonna 2004.
Rahkonen on kuulunut SDP:n puoluehallitukseen ja oli jäsen Uudenmaan maakuntahallituksessa vuosina 2001–2004. Vuonna 2007 ilmestyi Rahkosen kirja Valta istuu sohvalla, jossa hän otti kantaa muun muassa hyvinvointivaltion ja laajemman julkisen sektorin puolesta.
Elämä ja ura > Luottamustehtävät

Rahkonen oli Kemiran hallintoneuvoston jäsen 2001–2007. Hän oli Suomen Kuluttajaliiton puheenjohtaja 2002–2007 ja tasa-arvoasiain neuvottelukunnan jäsen 2003–2011. Rahkonen oli HOK-Elannon edustajiston jäsen 2004–2012 ja hallintoneuvoston jäsen 2008–2012.
Rahkonen on Espoon diakoniasäätiön valtuuskunnan puheenjohtaja vuodesta 2008.
Aiheesta muualla

.aspx Susanna Rahkonen Suomen kansanedustajat. Eduskunta.
Suohorsma

| Suohorsma |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Myrtales
Heimo::  Horsmakasvit Onagraceae
Suku::  Horsmat Epilobium
Laji::  palustre
Kaksiosainen nimi
 Epilobium palustre  L. 
Katso myös
   Suohorsma Wikispeciesissä   Suohorsma Commonsissa 
Infobox OKNimi-testi OKIUCN-testi OK: 
Suohorsma (Epilobium palustre) on pieni, pohjoisella pallonpuoliskolla yleinen monivuotinen horsmakasvi.
Ulkonäkö ja koko

Suohorsma kasvaa 10–70 cm korkeaksi. Varren tyvellä on rihmamaisia silmupäisiä pintarönsyjä. Varsi on haaraton tai harvaan pystyhaarainen, alaosastaan kalju ja ylempää kauttaaltaan karvainen. Lehdet ovat varressa vastakkain, kukinto-osassa kierteisesti. Lehdet ovat lähes ruodittomia, kapeanpuikeita ja suippotyvisiä. Lehden laita on tavallisesti ehyt, taakäänteinen ja kaarikarvainen, kuten myös lehden keskisuoni. Kukinto on harsu ja kauttaaltaan karvainen. Kukat ovat väriltään purppuranpunaiset, vaaleanpunaiset tai valkoiset. Teriö on 5–8 mm leveä, kukan luotti on nuijamainen. Suohorsma kukkii Suomessa heinä-elokuussa. 4–8 cm pitkä siemenkota on tavallisesti peräänsä huomattavasti pidempi.
Muista horsmalajeista suohorsma muistuttaa eniten rusoamerikanhorsmaa (E. adenocaulon) ja harvinaista turjanhorsmaa (E. laestadii). Suohorsma on monimuotoinen laji ja se risteytyy helposti monen muun horsmalajin kanssa. Risteymiä tunnetaan muun muassa hetehorsman (E. alsinifolium), pohjanhorsman (E. hornemannii) ja lännenhorsman (E. glandulosum) kanssa.
Levinneisyys

Suohorsma on levinnyt laajalle alueelle Euraasiassa ja Pohjois-Amerikassa. Lajia tavataan koko Euroopassa eteläisimpiä osia lukuun ottamatta. Levinneisyysalue jatkuu yhtenäisenä itään päin Keski-Aasiaan ja Länsi-Siperiaan saakka. Satunnaisempana lajia tavataan läpi koko Siperian Tyynenmeren rannikolle Japaniin ja Kiinaan asti. Suohorsmaa tavataan samoilla leveysasteilla myös Pohjois-Amerikassa Alaskasta itärannikolle, jossa laji on runsaimmillaan. Lajia tavataan myös Grönlannissa. Suomessa suohorsma on yleinen laji koko maassa. Pohjois-Suomessa kasvaa yleisenä suohorsman pohjoinen muunnos, pohjansuohorsma (var. lapponicum).
Elinympäristö

Suohorsmaa kasvaa kosteilla kasvupaikoilla, kuten ojissa, rannoilla, kosteilla niityillä, lähteiköissä, korvissa, nevoilla, letoilla, puronvarsilla, teiden varsilla ja joutomailla. Tuntureilla lajia esiintyy paljakan alaosiin saakka.
Aiheesta muualla

Kasviatlas 2010: Suohorsman levinneisyys Suomessa
Pinkka, Lajituntemuksen oppimisympäristö: Suohorsma (Epilobium palustre)[vanhentunut linkki]
Luontoportti: Suohorsma (Epilobium palustre)
Nettikasvio: Suohorsma (Epilobium palustre)[vanhentunut linkki]
Valokki - nettikasvio: Suohorsma (Epilobium palustre)
ITIS: Epilobium palustre (englanniksi)
United States Department of Agriculture (USDA): Epilobium palustre (englanniksi)
Flora of China: Epilobium palustre (englanniksi)
Suohorsman kukka, keskellä nuijamainen luotti.
Sävelkimppu

Esimerkki klusterien nuotinnuksesta Henry Cowellin teoksessa pianolle
Sävelkimppu eli klusteri on musiikissa usean sävelkorkeudeltaan lähekkäisen yhtä aikaa soivan sävelen muodostama sointu. Tavallisesti klusterin sävelet ovat korkeintaan suuren sekunnin päässä toisistaan. Niin sanotussa kromaattisessa klusterissa esiintyvät kaikki klusterin äärisävelten väliset sävelet.
Tasha Taylor

Tasha Taylor on yhdysvaltalainen blues- ja soullaulaja, lauluntekijä ja näyttelijä. Hän on julkaissut kolme soololevyä ja esiintynyt Dan Aykroydin ja Jim Belushin vetämillä The Blues Brothers -kiertueilla. Taylorin isä oli laulaja Johnnie Taylor, jonka kappale ”Disco Lady” oli neljä viikkoa Billboard Hot 100 -listan ykkösenä vuonna 1976. Näyttelijänä Tasha Taylor on esiintynyt muun muassa televisiosarjojen House ja Ruma Betty jaksoissa.
Suomalainen blueslaulaja Ina Forsman on esiintynyt Tasha Taylorin kanssa Ruf-levymerkin järjestämällä Blues Caravan -kiertueella Yhdysvalloissa ja Euroopassa. Suomessa Blues Caravan kiersi Helsingissä, Tampereella, Lahdessa ja Turussa. Huhtikuussa 2017 Taylor konsertoi Malmitalolla Helsingissä.
Diskografia > Sooloalbumit

Revival (2008)
Taylormade (2011)
Honey for the Biscuit (2016)
Aiheesta muualla

Virallinen sivusto
Taloustieteellinen Seura

Taloustieteellinen Seura oli suomalainen tieteellinen seura, joka toimi vuosina 1936–2008. Se yhdistyi vuoden 2009 alusta Kansantaloudellisen Yhdistyksen kanssa, jolloin syntyi nykyinen Taloustieteellinen Yhdistys.
Taloustieteellinen Seura aloitti toimintansa Taloustieteellisen Kerhon nimellä vuonna 1936. Järjestö perustettiin
nuorten taloustieteilijöiden omaksi yhdistykseksi vastareaktiona Kansantaloudellisen Yhdistyksen vanhoilliseksi koetulle ilmapiirille, mutta taustalla oli myös oppihistoriallisia näkemyseroja niin sanotun ”historiallinen koulukunnan” ja John Maynard Keynesin oppeihin tukeutuvan Tukholman koulukunnan välillä. Seuran erityisenä tavoitteena oli kehittää suomalaista kansantaloustiedettä ja opetusta levittämällä historiallisesta koulukunnasta poikkeavia näkemyksiä. Taloustieteellinen Kerho vaihtoi nimensä Taloustieteelliseksi seuraksi vuonna 1957.
Taloustieteellisen Seuran puheenjohtajat 1936–2008:
| 0 | 1 | 2 |
| --- | --- | --- |
|  1936–1940 Pauli Korpisaari  1940–1944 Mikko Tamminen  1945 Paavo Aarnio  1946 Lauri af Heurlin  1947 Pentti Pajunen  1948 Lauri af Heurlin  1949 Pentti Poukka  1949–1950 Mika Tiivola  1951 Reino Rossi  1952 Heikki Valvanne  1953 Eino Haikala  1954 Kaarlo Larna  1955 Erkki Laatto  1956–1957 Pentti Viita  1958–1959 Gösta Mickwitz  1960–1961 Lauri af Heurlin  1962 Auvo Kiiskinen  1963 Pentti Pöyhönen  1964 Fedi Vaivio  1965 Olli Niitamo  1966–1967 Kyösti Pulliainen  |  1968 Aarni Nyberg  1969 Ahti Molander  1970 Eero Tuomainen  1971 Timo Relander  1972 Seppo Leppänen  1973 Pentti Vartia  1974 Nils Andersson  1975 Pekka Sirén  1976 Reino Hjerppe  1977 Jukka Pekkarinen  1978 Antti Heinonen  1979 Heikki Oksanen  1980 Erkki Koskela  1981 Timo Airaksinen  1982 Antti Suvanto  1983 Vesa Kanniainen  1984 Tuire Santamäki  1985 Matti Pohjola  1986 Urho Lempinen  1987 Jouko Ylä-Liedenpohja  1988 Raija Volk  |  1989 Reija Lilja  1990 Uskali Mäki  1991 Jari Kuuluvainen  1992 Juhana Vartiainen  1993 Marianne Stenius  1994 Sirpa Wallius  1995 Mika Widgrén  1996 Anne Brunila  1997 Olli-Pekka Ruuskanen  1998 Jaakko Kiander  1999 Hannu Piekkola  2000 Leena Mörttinen  2001 Mikko Spolander  2002 Hannu Vartiainen  2003 Heikki Kauppi  2004 Edvard Johansson  2005 Juuso Vanhala  2006 Marketta Henriksson  2007 Timo Vesala  2008 Essi Eerola  |
Södra Unnarydin piiri

| Södra Unnarydin piiri |
| --- | --- |
 Södra Unnarydin kirkko
 fiSödra Unnarydin piiri 
 56°57′18″N, 13°31′52″E 
Valtio:   Ruotsi
Maakunta:  Småland
Lääni:  Hallandin lääni
Kunta:  Hylten kunta
Piirikoodi:  105093
Väestö
Väkiluku (2022):  1 193 
Södra Unnarydin piiri (ruots. Södra Unnaryds distrikt) sijaitsee Hylten kunnassa Ruotsissa. Sen väkiluku on 1 193  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Hylten kunnan piirit
Särkilampi (Mikkeli, Otava)

| Särkilampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°41′39″N, 26°59′29″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Säynetlampeen 
Järvinumero:  14.923.1.155
Mittaustietoja
Pinnankorkeus:  114 m  
Pituus:  190 m  
Leveys:  120 m  
Rantaviiva:  0,469 km  
Pinta-ala:  1,512 ha  
Saaria:  ei saaria 
 fiSärkilampi 
Särkilampi  on Etelä-Savossa Mikkelissä  Otavan lähellä sijaitseva lampi.
Maantietoa

Lampi on 190 metriä pitkä, 120 metriä leveä, ja sen pinta-ala on 1,5 hehtaaria. Lammella ei ole kartan mukaan saaria.  Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 114 metriä mpy.
Tanaka

Tanaka (jap. 田中) on muun muassa seuraavien henkilöiden sukunimi:
Ao Tanaka (s. 1998), japanilainen jalkapalloilija
Asuna Tanaka (s. 1988), japanilainen jalkapalloilija
Atomu Tanaka (s. 1987), japanilainen jalkapalloilija
Atsuko Tanaka (s. 1992), kanadalainen mäkihyppääjä
Dean George Tanaka, Dean Cain (s. 1966), yhdysvaltalainen näyttelijä
Eugenia Tanaka (s. 1987), australialainen sulkapalloilija
Hayuma Tanaka (s. 1982), japanilainen jalkapalloilija
Hiromichi Tanaka (s. 1962), japanilainen videopelikehittäjä
Jun’ya Tanaka (s. 1987), japanilainen jalkapalloilija
Kakuei Tanaka (1918–1993), Japanin pääministeri 1972–1974
Kane Tanaka (1903–2022), japanilainen maailman pitkäikäisimpiin kuulunut nainen
Kaori Tanaka, Soraya Saga (s. 1969), japanilainen kuvittaja ja videopelien suunnittelija
Kazuhito Tanaka (s. 1985), japanilainen telinevoimistelija
Kentarō Tanaka (s. 1981), japanilainen karateka
Kinuyo Tanaka (1909–1977), japanilainen näyttelijä ja ohjaaja
Kōichi Tanaka (s. 1959), japanilainen kemisti, Nobelin kemianpalkinnon saaja
Koji Tanaka (s. 1955), japanilainen jalkapalloilija
Kōsei Tanaka (s. 1995), japanilainen nyrkkeilijä
Makoto Tanaka (s. 1975), japanilainen jalkapalloilija
Marcus Tulio Tanaka (s. 1981), brasilialais-japanilainen jalkapalloilija
Masahiro Tanaka (s. 1988), japanilainen baseballpelaaja
Megumi Tanaka, nyk. Megumi Oshima (s. 1975), japanilainen kestävyysjuoksija
Mina Tanaka (s. 1994), japanilainen jalkapalloilija
Reina Tanaka (s. 1989), japanilainen laulaja, Morning Musumen jäsen
Rie Tanaka (s. 1979), japanilainen laulaja ja näyttelijä
Satoko Tanaka (s. 1942), japanilainen uimari
Shinji Tanaka (s. 1960), japanilainen jalkapalloilija
Shunta Tanaka (s. 1997), japanilainen jalkapalloilija
Takahiro Tanaka (s. 1962), japanilainen yhdistetyn hiihtäjä
Tatsuya Tanaka (s. 1982), japanilainen jalkapalloilija
Tia Tanaka (s. 1987), vietnamilais- yhdysvaltalainen pornonäyttelijä ja malli
Yasukazu Tanaka (s. 1933), japanilainen jalkapalloilija
Yoko Tanaka (s. 1993), japanilainen jalkapalloilija
Yoshiko Tanaka (1956–2011), japanilainen näyttelijä ja laulaja
Yuki Tanaka (s. 1949), japanilainen historioitsija.
Tanaka International Circuit eli Okayama International Circuit on moottoriurheilurata Okayaman prefektuurissa Japanissa.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Sävellys

Sävellys on yleisnimitys sävelletyille musiikkiteoksille. Sävellyksen tekijää kutsutaan säveltäjäksi. Etenkin populaarimusiikin yksittäisistä sävellyksistä käytetään usein nimeä kappale, puhekielessä myös biisi (< engl. piece). Tekijänoikeuslaissa käytetään nimitystä sävellysteos kaikkien musiikinlajien teoksista.
Kappale sisältää perinteisessä tonaalisessa musiikissa melodian ja harmonian. Musiikin lajista riippumatta kappaleella on subjektiivisesti tulkittava rakenne.
Taidemusiikin sävellys- eli teostyyppejä ovat esimerkiksi sonaatti, fuuga, lied, sinfonia ja ooppera.
Populaarimusiikin pääasialliset teostyypit ovat laulettu teos eli laulu ja instrumentaaliteos, joiden kokoelmia nimetään teoskokonaisuuksiksi tyypillisesti niitä äänitallenteina julkaistaessa (levyalbumi, äänilevy).
Sävelradio

| Sävelradio |
| --- | --- |
Aihealue:  musiikkiohjelma
Vuosi:  1963-
Alkuperämaa:  Suomi
Verkko:  Yle
Sävelradio oli alun perin Yleisradion musiikkiohjelma vuodesta 1963 lähtien. Yleisradion kotimaisen radio-organisaation ohjelmistoon kuului muitakin musiikkia sisältäviä ohjelmia, sekä klassista että iskelmämusiikkia. Myöhemmin on kuultu muun muassa Jokamiehen sävelradio, johon kuka tahansa sai valita koko soitettavan aineiston.
Sävelradio syntyi 1960-luvulla toimineiden merirosvoradioiden eli aluevesirajojen ulkopuolella laivoilta käsin toimineiden laittomien radioasemien, lähinnä Lounais-Suomessa kuuluneen Radio Nordin, paineesta. Merirosvoradiot kiellettiin, ja Radio Nord lopetti toimintansa kesäkuun 30. päivänä 1962.
Sävelradio mainitaan Rauli "Badding" Somerjoen rock 'n' roll -kappaleessa "Luut kasaan, Beethoven!".[lähde? ]
Take Ionescu

| Take Ionescu |
| --- | --- |

Romanian pääministeri
 17. joulukuuta 1921 – 19. tammikuuta 1922  
Edeltäjä:  Alexandru Averescu
Seuraaja:  Ionel Brătianu
Romanian ulkoministeri
 13. kesäkuuta 1920 – 16. joulukuuta 1921  
Edeltäjä:  Duiliu Zamfirescuu
Seuraaja:  Gheorghe Derussi
Henkilötiedot
Syntynyt: 25. lokakuuta 1858 Ploești, Valakian ruhtinaskunta
Kuollut: 21. kesäkuuta 1922 (63 vuotta)  Rooma, Italia
Ammatti:  insinööri poliitikko pankkiiri diplomaatti
Tiedot
Puolue:  Romanian kansanpuolue -1932 Romanian kansallinen agraaripuolue 1932-1935 Romamian kansallinen kristillinen puolue 1935-1938 Romanian kansallinen uudelleensyntymisen rintama 1938-1940
Uskonto:  ortodoksi
Take Ionescu (synt. Dumitru Ionescu; 25. lokakuuta 1858 Ploești – 21. kesäkuuta 1922 Rooma, Italia) oli romanialainen poliitikko, joka toimi Romanian ulkoministerinä 1920–1921 ja lyhyen aikaa pääministerinä vuodenvaihteessa 1921–1922.
Ionescu kouluttautui Pariisissa lakitieteen tohtoriksi ja toimi sen jälkeen asianajajana Bukarestissa. Hänet valittiin vuonna 1884 Romanian parlamenttiin liberaalien ehdokkaana, mutta hän siirtyi seuraavana vuonna konservatiiveihin. Hän oli konservatiivien hallituksissa opetusministerinä 1891–1895 ja 1899 sekä valtiovarainministerinä 1900 ja 1905–1907. Erottuaan konservatiiveista Ionescu perusti vuonna 1908 oman konservatiivis-demokraattisen keskustapuolueen. Hän oli 1912–1914 sisäministerinä Titu Maiorescun hallituksessa ja vaikutti Romanian osallistumiseen toiseen Balkanin sotaan vuonna 1913.
Ensimmäisen maailmansodan aikana Ionescu kannatti innokkaasti Romanian liittymistä sotaan ympärysvaltojen puolelle, ja onnistui vaikuttamaan tässä kysymyksessä merkittävästi yleiseen mielipiteeseen. Sodanjulistuksen ja Romanian armeijan katastrofaalisten vastaiskujen jälkeen Ionescu liittyi Ionel Brătianun kokoamaan kansalliseen yhtenäisyyden hallitukseen, jossa hän oli joulukuusta 1916 heinäkuuhun 1917 salkuttomana ministerinä ja sen jälkeen helmikuuhun 1918 saakka varapääministerinä. Romanian antauduttua keskusvalloille Ionescu siirtyi kesällä 1918 Pariisiin, jossa hän toimi maailmansodan loppuvaiheessa Romaniaa epävirallisesti edustaneen kansallisen neuvoston puheenjohtajana. Erimielisyyksien vuoksi Brătianu ei kuitenkaan kelpuuttanut häntä Romanian valtuuskuntaan Pariisin rauhankonferenssissa 1919. Vaikka Ionescun puolue menetti pääosan vaikutusvallastaan vuoden 1919 parlamenttivaaleissa, hänestä tuli kesäkuussa 1920 Alexandru Averescun hallituksen ulkoministeri. Hänellä oli merkittävä rooli Pikku-Ententenä tunnetun Romanian, Jugoslavian ja Tšekkoslovakian välisen puolustusliiton perustamisessa vuonna 1921. Averescun erottua Ionescusta tuli joulukuussa 1921 pääministeri, mutta hän joutui itsekin eroamaan jo tammikuussa 1922. Hän kuoli puoli vuotta myöhemmin Roomassa.
Aiheesta muualla

Kuvia tai muita tiedostoja aiheesta Take Ionescu Wikimedia Commonsissa
Tasha Yar

| Tasha Yar |
| --- | --- |
 Tasha Yar Star Trek – uusi sukupolvi -sarjan ensimmäisellä tuotantokaudella.
Luoja(t):  Gene Roddenberry
Näyttelijä(t):  Denise Crosby
Henkilötiedot
Oikea nimi:  Natasha Yar
Status:  kuollut
Sukupuoli:  nainen
Asuinpaikka:  U.S.S. Enterprise-D
Ryhmäsidokset:  Yhdistyneiden planeettojen liitto
Kuolinsyy:  joutui pahantahtoisen elämänmuodon tappamaksi (toisella aikajanalla joutui romuluslaisten teloittamaksi)
Suhteet
Sisarukset:  Ishara Yar
Lapset:  Sela
Tutut:  Jean-Luc Picard William Riker Data Worf Geordi La Forge Deanna Troi Beverly Crusher
Infobox OKNimi-testi OK: 
Natasha "Tasha" Yar on Denise Crosbyn esittämä kuvitteellinen hahmo televisiosarjassa Star Trek – uusi sukupolvi. Hän oli vakituinen hahmo sarjan ensimmäisellä tuotantokaudella, jolloin hän toimi U.S.S. Enterprise-D -aluksen turvallisuuspäällikkönä. Hän oli arvoltaan luutnantti.
Hahmon kaari

Tasha kasvoi Maan siirtokunnassa Turkana IV -planeetalla, jossa ei ollut lakeja. Hänen maailmaansa kuvattiin sarjan aikana sellaiseksi, että siellä hallitsi tuomioistuimet, ihmiset saattoivat turvautua huumeisiin pahan olon estämiseksi, ja että Tasha itse joutui piiloutumaan luoliin. Hän joutui vanhempiensa kuoltua piutämään huolta itsestään ja pikkusiskostaan Isharasta, kunnes lähti planeetalta ja liittyi Tähtilaivastoon.
Ensimmäisen kauden jaksossa Skin of Evil Tasha lähti pelastustehtävälle hakemaan haaksirikkoutuneessa sukkulassa olevaa Deanna Troita. Sukkulaa vartioiva pahantahtoinen olio Armus kuitenkin löi hänet maahan, ja elvytysyrityksistä huolimatta Tasha julistettiin kuolleeksi ja hän poistui sarjasta.
Tasha palasi sarjaan kolmannen kauden jaksossa Yesterday’s Enterprise, kun Enterprise-C ilmestyi aikavääristymästä. Se oli tullut 22 vuotta menneisyydestä, eikä se ollut kyennyt puolustamaan klingonien vartioasemaa, joten Liitto oli aikajanassa, jossa se oli sodassa klingoneita vastaan. Eron huomasi vain baarin työntekijä Guinan, joka kertoi Tashalle, kuinka hän kuoli turhalla tavalla toisessa aikajanassa. Kun Enterprise-C lähetettiin takaisin vääristymään ja varmaan tuhoon, Tasha pyysi lähteä sen mukana.
Neljännellä kaudella Enterprise-D kohtasi Tashan pikkusiskon Isharan. Koska hän oli sukulainen heidän vanhalle ystävälleen, Enterprisen päällystö oli sokea sille, että hän käytti heitä hyväkseen sotilaallisen liittoumansa eduksi. Samalla kaudella selvisi, että Tasha oli 22 vuotta aiemmin selvinnyt Enterprise-C:ltä ja saanut Sela-nimisen tyttären, joka nyt oli romuluslainen komentaja. Tasha itse oli joutunut romuluslaisten teloittamaksi.
Tasha esiintyy myös sarjan päätösjaksossa. Tashaa esittävä hologrammi, jonka Data omistaa, esiintyy myös Star Trek: Picardin kolmannella tuotantokaudella.
Tuotanto

Denise Crosby on kertonut pitäneensä Tashan hahmosta, mutta olleen silti tyytymätön rooliinsa. Hänen mukaansa hänellä oli useita ideoita hahmoon liittyen, muttei kyennyt toteuttamaan niitä. Hahmon kuolema oli Gene Roddenberryn ajatus. Hän pääsi lähtemään sarjasta sopimuksen vastaisesti Roddenberryn avulla.